ปตท.พ้นบ่วง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 24 ส.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 24 ส.ค. 2553
โดย...นายกระทิง &amp; หญิงฟลอร์




...ดัชนีตลาดขึ้นแตะ 900 จุด สูงสุดรอบ 3 ปี แต่ยืนไม่อยู่ ช่วงบ่ายถูกหุ้นใหญ่กลุ่ม ปตท. (PTT) ตบลงปิด 894.78 จุด ขยับ 0.86 จุด มูลค่าซื้อขาย 35,161 ล้านบาท 
...ต่างชาติซื้อสุทธิเล็กน้อย 199 ล้านบาท 
...ครอบครัว ปตท. (PTT) มีผลกับดัชนีตลาด ..... ช่วงเช้าซู่ซ่า พาดัชนีแตะ 900 จุด ตกบ่ายเจอแรงขาย นักลงทุนสับสนการแก้ปัญหาในมาบตาพุด หลังมีข่าวออกมาว่าบางโครงการของ ปตท.ยังต้องไปศึกษาผลกระทบสิ่งแวดล้อม (EIA) แต่โรงแยกก๊าซธรรมชาติ หน่วยที่ 6 หัวใจหลักของกลุ่มนี้รอด นักลงทุนสบายใจได้ !!!! 
...หุ้น EMC และ EMC–W 2 เงียบหายไป 1 ชาติ วานนี้ปลุกขึ้นมาเล่น หลังจากครอบครัว CEN (แคปปิทอล เอ็นจิเนียริ่งฯ) และ CEN–W 2, CENW 3 เริ่มอืด ทั้ง CENEMC เจ้าของคนเดียวกัน 
...รองผู้จัดการตลาดหลักทรัพย์ลาออกไป 2 คน ได้คนใหม่มาแทนแล้วชื่อ “ภากร ปีตธวัชชัย” อดีตผู้ช่วยผู้จัดการใหญ่ ธนาคารไทยพาณิชย์ และ “บดินทร์ อุนากูล” ผู้ช่วยผู้จัดการใหญ่ ธนาคารกรุงเทพ คนในหมดสิทธิขึ้น และบทบาทน้อยลงไปเรื่อยๆ ปีหน้า “สิทธิชัย จิตรวาณิช” รองผู้จัดการ และ “พันธ์ศักดิ์ เวชอนุรักษ์” เกษียณอายุ ส่วนปีต่อไปถึงคิว “นงราม วงษ์วานิช”